da fr cs da da fr he en da da it de da de da nb da da da da da da da da da da da id da da ca da en da da da da da da da da da sv da it en da da da da fr en da da fr da fr da da da da nn da sv da en fr da fr da fr cs da da fr he en da da it de da da pl hu de en da da da de de fr en da da fr it fr de da da da da da ar da
Jeg er tosset med mad, simpelthen rendyrket foodie! Jeg kan relatere langt de fleste samtaleemner til mad - og er altid god for en opskrift på stort set hvad som helst. Jeg kan lide at lave det meste fra bunden; jeg elsker at bage, og køber aldrig hverken brød eller kager. Jeg bryder mig generelt ikke om halv- eller helfabrikata, og det økologiske fylder også meget i mit hjem.
Endnu engang var vi i sommerhus i påsken, og nu er svigerforældrene begyndt at forvente at vi står for frokosten, så det tunge åg må man jo tage på sig.
I år var der også plads til min svigerinde og hendes to børn på hhv. 9 og 5 år. De fik små hapsere af de første 3 serveringer, og at se sådan en 5-årig gufle karrysild (både sin egen og storebroderens) med den største fornøjelse, er nu en særlig glæde. Tataren spiste hun nu kun en bid af, og det tog laaang tid at synke den – der var dog point for indsatsen!I år lykkedes det mig at lave så mange forberedelser, at selve frokosten blev fuldstændig afslappet; og min svigerinde var noget imponeret over at jeg kunne fremtrylle sådanne retter uden nærmest at være i køkkenet.
Igen i år stod den på snapsemenu; og det kan jeg altså kun anbefale – hjemmelavet snaps er nemt at gå til, og det bliver altså virkelig godt. Jeg har lige erhvervet mig Rasmus Leck Fischers “Snaps – naturen paa flaske”, som er fuld af inspiration til at komme i gang med at plukke urter og lave snaps, samt cocktails med snaps.
Der var nu ingen af de snapse vi fik i år, der var fra bogen, de var mest fra min fantasi
Der var et par af retterne, der var gengangere fra de sidste års påskefrokoster (se 2017 og 2016), men hvad er også en påskefrokost uden sild?
Menuen var som følger:
Ginsild med citrussalat, enebærmayonnaise, sprødt rugbrød og dild
Hertil en snaps med kommen og citronskal.
Karrysild med karrycreme, smilende æg, syltede løg, karse og sprød boghvede
Rørt tatar med stenbiderrogn, æggeblomme, ristede hasselnødder og marineret fennikel
Anderilette med syltede sennepsfrø, rødkåls- og solbærmos, æble og sprødt andeskind
Arla Unikaoste – Ask, Rød Løber, Krondild og Gammelknas
Hertil en karamelliseret valnøddesnaps samt de valnødder den havde trukket på, lagt i ahornsirup.
Chokoladekage med flydende midte
Hertil en klassisk (ikke sød) valnøddesnaps.
Nu har jeg jo i årevis været fortaler for Stop Spild Af Mad, og jeg kan stolt sige at de eneste rester vi havde var ½ rilette, som blev spist til frokost dagen derpå – desuden lidt karrycreme som fungerede overordentligt godt på friskstegte fiskefileter dagen efter
Skriv et svar Annuller svar
Din e-mailadresse vil ikke blive publiceret. Krævede felter er markeret med *
Risotto med bagt græskar
Toast Skagen – eller svensk rejesalat
Irsk kaffegranité med flødeskum
Semifreddo med bær og chokolade
"Jeg har blogget siden 2008, og udvikler mig hele tiden madmæssigt. Min familie bruger bloggen flittigt, “når mor ikke er hjemme”, og er ikke blege for at kritisere, hvis jeg ikke har forklaret noget ordentligt. Jeg slår også selv opskrifter op på bloggen; man kan jo ikke huske alting. Jeg henter inspiration til opskrifter alle steder fra; når jeg spiser ude, læser kogebøger, læser blogs osv."
- Signe Vinther, grundlægger af signesmad.dk
8000 Aarhus C mail@tobiasehlig.dk
© Alt indhold på SignesMad er omfattet af loven om ophavsret.